Í vor verða kosningar til Alþingis og stjórnmálaflokkarnir eru hver af öðrum að ganga frá framboðslistum sínum og skipuleggja nú komandi baráttu . Skýrt merki um að kosningabarátta fer í hönd mátti sjá á Akranesi í gærkvöldi er Samfylkingarkonur komu saman á óformlegan fund til þess að stilla saman strengi sína . Fluttar voru hvatningarræður og söngvar sungnir og var þar fremst í flokki formaður Samfylkingarinnar Ingibjörg Sólrún Gísladóttir . Hólmfríður Sveinsdóttir í Borgarnesi segir fundinn hafa verið fjölmennan og vel heppnaðan . Ljósmyndari Skessuhorns var á staðnum og tók meðfylgjandi mynd af syngjandi Samfylkingarkonum .